Niels Treschow

Niels Treschow (født 5. september 1751 i Drammen, død 22. september 1833 i Christiania) var en norsk filosof, skolemann og politiker. Han var den første professor i filosofi ved Det Kongelige Frederiks Universitet. Hovedbygningen for Det historisk-filosofiske fakultet ved Universitetet i Oslo bærer i dag hans navn. Han utga i 1828 skriftet Kristendommens ånd som er blitt regnet som hovedverket for den religiøse retning i Norge som kalles fornuftstroen/rasjonalismen. 
Treschow var sønn av kjøpmann i Drammen (Strømsø), Peter Treschow og Anne Judithe Hegdal. Peters far, kjøpmann i Moss Just Treschow, skal ifølge en ikke verifisert familietradisjon være uekte sønn av Herman Treschow, fra den kjente slekten Treschow (opprinnelig Træskomager). Tilknytningen til denne slekten lar seg ikke bevise.Terje Bratberg: Treschow. Store norske leksikon.
venstre|miniatyr|150x150pk|Minnesmerke over Niels Treschow m/fam på Krist kirkegård i Oslo.
Niels Treschow døde den 22. september 1833, i en alder av 82 år. Han er gravlagt på Krist kirkegård i Oslo hvor han fremdeles har et minnesmerke.

 Politiker 
Treschow deltok ved stormannsmøtet på Eidsvoll den 16. februar 1814. Han var medlem av den midlertidige komiteen som ledet kirke- og undervisningsvesenet våren 1814, og møtte på det overordentlige Storting høsten 1814. Samme år ble han utnevnt til statsråd og bestyrte Kirkedepartementet i fire perioder 1814–1816, 1817–1819, 1820–1822 og 1823–1825. Han var også statsråd ved Statsrådsavdelingen i Stockholm.

 Frimurer 
Niels Treschow var frimurer og de aller fleste Storloger i verden har i de senere år opprettet forskningloger. Den Norske Frimurerordens forskningsloge, som ble opprettet i 2003, bærer navnet Forskningslogen Niels Treschow og holder som regel 2-4 møter hvert år for korresponderende medlemmer.Forskningslogen 

 Utmerkelser 
Treschow var medlem av Det Kongelige Norske Videnskabers Selskab, av Kungliga Vetenskapsakademien og Det Kongelige Danske Videnskabernes Selskab. Han ble dekorert med kommandørkors av Nordstjerneordenen, ridderkors av Dannebrogordenen, var ridder av Karl XIIIs orden og innehaver av medaljen for borgerdåd.

 Referanser 

 Eksterne lenker 

 Digitaliserte bøker av Treschow 

Kategori:Stormannsmøtet på Eidsvoll
Kategori:Stortingsrepresentanter 1814
Kategori:Norske statsråder 1814–1884
Kategori:Norske filosofiprofessorer
Kategori:Norske frimurere
Kategori:Professorer ved Universitetet i Oslo
Kategori:Rektorer ved Oslo katedralskole
Kategori:Medlemmer av Det Kongelige Danske Videnskabernes Selskab
Kategori:Medlemmer av Det Kongelige Norske Videnskabers Selskab
Kategori:Medlemmer av Kungliga Vetenskapsakademien
Kategori:Nordstjerneordenen
Kategori:Riddere av Dannebrogordenen
Kategori:Medaljen for borgerdåd
Kategori:Karl XIIIs orden
Kategori:Personer fra Drammen kommune